มีนกะลาเซดี

มีนกะลาเซดี (พม่า: မင်္ဂလာစေတီ, ออกเสียง: [mɪ̀ɰ̃ɡəlà zèdì]) เป็นเจดีย์พุทธตั้งอยู่ในพุกาม ประเทศพม่า เริ่มก่อสร้างเมื่อ ค.ศ. 1274 ในรัชสมัยของพระเจ้านรสีหบดี เจดีย์นี้เป็นหนึ่งในไม่กี่แห่งในพุกามที่มีกระเบื้องเคลือบดินเผารูปชาดกครบชุด เจดีย์สร้างด้วยอิฐและมีฐานหลายชั้นทอดไปสู่เจดีย์ทรงหม้อขนาดใหญ่ที่อยู่ตรงกลาง ยอดบนสุดมีฉัตรประดับด้วยเพชรพลอย มีนกะลาเซดีสร้างขึ้นไม่กี่ปีก่อนที่อาณาจักรพุกามจะถูกจักรวรรดิมองโกลบุกเข้าตี อ้างอิง Pictorial Guide to Pagan. Rangoon: Ministry of Culture. 1975 [1955]. Huang, Yunsheng (2003). "Mingalazedi (13th century)". Asian Historical Architecture. สืบค้นเมื่อ 2006-08-12. วิกิมีเดียคอมมอนส์มีสื่อเกี่ยวกับ มีนกะลาเซดี